วิเคราะห์การเมือง : 3 ป.คลุกวงใน กู้เสียงปริ่มน้ำ
เกมสกัดฝ่ายค้าน เช็กบิล ม.44 ย้อนศรเอาคืน คสช.,หนาวจริง อุณหภูมิลดวูบ ไอเย็นแผ่ถึงคนเมืองกรุง สัมผัสได้,เร้าบรรยากาศในห้วงเข้าใกล้เทศกาลส่งท้ายปีเก่าต้อนรับปีใหม่,ในอารมณ์ผู้คนในสังคมส่วนใหญ่เริ่มเร่งเดินหน้าสะสางงานคั่งค้าง เตรียมโปรแกรมเดินทางท่องเที่ยว วางแผนกลับบ้าน ฉลองห้วงเวลาแห่งความสุขกับครอบครัวเพื่อนฝูง,ตามจังหวะสถานการณ์,การเมือง,ยุ่งๆก็ลดโทนวุ่นวายลงโดยอัตโนมัติ,ภายหลังช็อตเดิมพันร้อนๆที่ประชุมสภาผู้แทนราษฎรลงมติด้วยคะแนน 244 เสียง ต่อ 5 เสียง โหวตคว่ำญัตติด่วน ตั้งคณะกรรมาธิการวิสามัญพิจารณาศึกษาผลกระทบจากคำสั่งคณะรักษาความสงบแห่งชาติ (คสช.) และการใช้อำนาจของหัวหน้า คสช.ตามมาตรา 44,ปิดทางเกมเช็กบิลคณะรัฐประหาร,สกัดเส้นทาง ย้อนศร ฝ่ายต้านอำนาจพิเศษล็อกเป้าถล่ม ,พี่น้อง 3 ป., ทวงแค้น ,บิ๊กตู่ พล.อ.ประยุทธ์ จันทร์โอชา, นายกฯ และ รมว.กลาโหม ในฐานะหัวหน้า คสช. ล่อเป้าพี่ใหญ่, บิ๊กป้อม พล.อ.ประวิตร วงษ์สุวรรณ, รองนายกฯ รวมถึงพี่รองอย่าง ,บิ๊กป๊อก พล.อ.อนุพงษ์ เผ่าจินดา, รมว.มหาดไทย,เดิมพันคอขาดบาดตายของ, ตู่-ป้อม-ป๊อก,แต่กว่าจะ ล็อก เสียงสกัดญัตติเช็กบิล ม.44 ได้ ก็เล่นเอาเหงื่อตกกีบไปตามๆกัน,จากสัญญาณอันตรายจ่อคอหอยไวกว่าที่คิด พี่น้อง 3 ป. เจอฤทธิ์เดชของนักการเมืองที่แท็กทีมชงกฎหมายไล่เบี้ยย้อนหลังการใช้อำนาจพิเศษของ คสช. ไม่แค่เฉพาะฝ่ายค้านเท่านั้น จุดสำคัญคือพวกเดียวกันเองอย่าง ส.ส.ประชาธิปัตย์ นับหัวแล้วถึง 6 คน ที่โหวตหนุนญัตติของทีมอนาคตใหม่,ทำให้ฝ่ายรัฐบาลพลาดท่า แพ้แต้มแบบเฉียดฉิว,ในเหลี่ยมเกมที่นายวิรัช รัตนเศรษฐ ประธานวิปรัฐบาลต้องเปิดตำราข้อบังคับการประชุม แก้เกมกันแบบฉุกละหุก โดยการเสนอให้นับคะแนนใหม่โดยการขานรายชื่อ อ้างคะแนนที่ออกมาเฉียดฉิวเกินไป ในเหลี่ยมเขี้ยวฝ่ายค้านก็ยืนกรานเสียงแข็งไม่ยอมเหมือนกัน,นั่นก็เป็นจุดที่มาของเหตุสภาล่มซ้ำซากติดต่อกัน 2 วัน,และตามรูปการณ์ก็ฝั่งรัฐบาลที่เสียฟอร์ม เสียรังวัด เพราะกุมเสียงข้างมากในสภา,แต่ปล่อยให้ปลายหอกแหลมคมพุ่งทะลุจ่อคอหอย พี่น้อง 3 ป.,นั่นก็ไม่แปลกที่จะได้เห็น บิ๊กตู่-บิ๊กป้อม-บิ๊กป๊อก ออกอาการนั่งไม่ติด แท็กทีมกระโดดเข้า คลุกวงใน ด้วยตัวเอง ลอยตัวอยู่บนหอคอยงาช้างไม่ได้อีกต่อไป,ในอารมณ์แบบที่ไล่บี้กันทั้งวงใหญ่ วงเล็ก วงอาหารโต๊ะจีน,ไล่ตั้งแต่ช็อตในที่ประชุม ครม.ต้นสัปดาห์ที่มีการเปิดฟลอร์ถกกันเรื่องรัฐบาลเพลี่ยงพล้ำทำให้สภาล่มซ้ำติดต่อกัน 2 วัน ตามอาการที่ บิ๊กตู่ พยายามสะกดอารมณ์ กลั้นต่อมฉุน พูดนิ่มๆกลางวง,แม้ไม่พอใจ เรื่องนี้อย่างมาก เมื่อเราเป็นพรรคร่วมรัฐบาลกันแล้ว ไม่ใช่อยู่ดีๆคิดจะทำอะไรก็ทำ ถ้าผมอยู่ไม่ได้พวกคุณก็อยู่ไม่ได้,พูดนิ่มๆแต่ประโยคแฝงบทแข็งกร้าวในที,และที่ปกติจะสงบปากสงบคำ พล.อ.อนุพงษ์ยังร่วมฉะกลางวงด้วยท่าทีแข็งกร้าวว่า ตอนที่พรรคประชาธิปัตย์ เป็นรัฐบาลผมก็ช่วยดูแลบ้านเมือง ทำไมมาตอนนี้พวกผมชวนมาเป็นรัฐบาล แต่ทำไมพรรคประชาธิปัตย์ทำแบบนี้ รู้มั้ยบ้านเมืองขณะนี้เป็นอย่างไร,ซัดกันโต้งๆพุ่งเป้าโฟกัสไปที่พรรคประชาธิปัตย์แบบตรงๆ,เพราะโดยสถานการณ์มันเชื่อมโยงจากอาการของคนแม่ธรณีบีบมวยผมที่เล่นบท ลักปิดลักเปิด อารมณ์แท้จริงคือชัง บิ๊กตู่ หมั่นไส้ พลังประชารัฐ ที่ตัดแต้มฐานเสียงทั้งปักษ์ใต้และ กทม. แต่อีกใจก็ต้องแสร้งกอดจูบ เกาะขาร่วมรัฐบาลพลังประชารัฐ,เพื่อโอกาสในการดึงคะแนนเสียง ตุนเสบียงเลือกตั้ง,อย่างที่เห็นประชาธิปัตย์ใช้ 50 กว่าเสียง เคลมได้หมด ทั้งเก้าอี้ประธานสภาผู้แทนฯ ปาดหน้าเค้กกระทรวงเศรษฐกิจเกรดเอ ทั้งพาณิชย์ เกษตรฯ,บิ๊กตู่ ต้องยอมเสีย ค่าโง่ นำมาซึ่งสภาพทีมเศรษฐกิจเขมร 3 ฝ่าย อาณาจักรใครอาณาจักรมัน ในภาวะเครื่องยนต์หลักส่งออกเจ๊งหนักจากสงครามการค้า แต่พาณิชย์ภายใต้การคุมของประชาธิปัตย์ ยังเน้นโปรโมตประกันราคาพืชผลเกษตรฯ ยางพารา ปาล์ม ข้าว มันสำปะหลัง ฯลฯ หวังดึงเสียงที่วูบหายกลับ,เป้าหมายยังยึดโยงอยู่กับเกมการเมืองตามฟอร์มยี่ห้อประชาธิปัตย์ โดยเฉพาะการพยายามดันชื่อ อภิสิทธิ์ เวชชาชีวะ ขี่คอ บิ๊กตู่ ชิงบทถือธงนำรื้อรัฐธรรมนูญฉบับ ซือแป๋มีชัย,จุดแตกหัก บิ๊กตู่ ไม่มีทางยอมเสียค่าโง่ โดน อภิสิทธิ์ ตบหน้าซ้ำ,ไฟต์บังคับตามอารมณ์ของผู้นำ ล้อกันกับประโยคร้อนที่ว่ากันว่า ลอยลมออกมาการคุยวงเล็กระหว่างพักเบรก ครม. ถ้าปล่อยสภาล่มซ้ำซากเป็นครั้งที่สาม,อย่างเบาก็ปรับ ครม. หรือ อย่างหนักก็ยุบสภา,อารมณ์ต่อเนื่องมาถึงงานมีตติ้งโต๊ะจีนแกนนำพรรคร่วมรัฐบาล ที่ พล.อ.ประยุทธ์ พล.อ.ประวิตร พล.อ.อนุพงษ์ นั่งร่วมวงกับหัวหน้าพรรคร่วมรัฐบาล,ไล่ตั้งแต่นายอุตตม สาวนายน รมว.คลัง หัวหน้าพรรคพลังประชารัฐ นายจุรินทร์ ลักษณวิศิษฏ์ รองนายกฯ และ รมว.พาณิชย์ หัวหน้าพรรคประชาธิปัตย์ นายอนุทิน ชาญวีรกูล รองนายกฯ และ รมว.สาธารณสุข หัวหน้าพรรคภูมิใจไทย น.ส.กัญจนา ศิลปอาชา หัวหน้าพรรคชาติไทยพัฒนา รวมถึงนายสุวัจน์ ลิปตพัลลภ แกนนำพรรคชาติพัฒนา,เป็นช็อตแรกอย่างที่เป็นทางการ ตู่-ป้อม-ป๊อก นั่งโต๊ะร่วมวงนักการเมืองอาชีพ,สลัดต่อมรังเกียจนักเลือกตั้งออกไปแทบไม่เหลือ,ในอารมณ์ที่ บิ๊กตู่ เล่นบท ลุงอารมณ์ดี เดินทักทายรอบวงทุกโต๊ะ โอบกอดนายจุรินทร์ หยอกเย้าหัวหน้าพรรคเล็ก โดยขอให้ทุกฝ่ายลืมปมส่วนตัว ให้ยึดประโยชน์ร่วมกันในการนำพาบ้านเมืองไปข้างหน้า,ตบ จูบ ลูบหลัง โอ้โลม แกนนำพรรคร่วมรัฐบาลเต็มที่,ขณะที่อีกด้าน โดยการประสานงานแบบถึงลูกถึงคน วิปรัฐบาลตามประกบ ส.ส.แบบตัวต่อตัว เช็กหัวกันรายพรรค ขนาดที่รู้ล่วงหน้า ส.ส.ประชาธิปัตย์ที่ โหวตสวน ยังเฮี้ยวไม่เลิก,ไม่สนมติพรรคให้โหวตตามมติวิปรัฐบาล,และผลออกมาก็ตามโพยที่ 3 ป. ต้องการเสียงโหวตล้มญัตติตั้งกรรมาธิการ เช็กบิล ม.44,ที่ฮือฮาก็คือมี ส.ส.ฝ่ายค้าน 10 เสียง ประกอบด้วยพรรคเพื่อไทย 3 เสียง พรรคเศรษฐกิจใหม่ 4 เสียง พรรคอนาคตใหม่ 2 เสียง พรรคประชาชาติ 1 เสียง,อยู่ร่วมเป็นองค์ประชุมสภา ดันตัวเลขขึ้นไปถึง 259 เสียง,งูเห่า ฝ่ายค้าน เลื้อยสวนทางกับ จงอาง รัฐบาล,ในสถานการณ์ที่ฝ่ายประชาธิปัตย์ 4 เสียง นำโดยนายสาทิตย์ วงศ์หนองเตย ส.ส.ตรัง นายเทพไท เสนพงศ์ ส.ส.นครศรีธรรมราช นายอันวาร์ สาและ ส.ส.ปัตตานี และนายพนิต วิกิตเศรษฐ์ ส.ส.บัญชีรายชื่อ ที่ลงคะแนนหนุนให้ตั้งกรรมาธิการ เช็กบิล คสช.,โดยรูปเกมสะท้อน พี่น้อง 3 ป. ใช้เครื่องมือทุกอย่างกู้เสียงปริ่มน้ำ,รับมือเหลี่ยมเขี้ยว อาการงอแง พรรคร่วมรัฐบาลแข็งข้อ,ตามเงื่อนไขสถานการณ์ที่แก้ไขไม่ได้แล้ว แนวโน้มเสียงของพรรคประชาธิปัตย์ที่ภายในแตกเป็นเสี่ยงๆ นับแต้มชัวร์ๆ ไม่ได้เลย จากปรากฏการณ์ขาเฮี้ยวโหวตสวนมติวิปรัฐบาล,ต้องมีรายการ เจาะยาง กันเองแบบช็อตเว้นช็อตแน่,เบื้องต้นน่าจะเป็นแค่ อย่างเบา ปรับ ครม.เวนคืนโควตาของประชาธิปัตย์ เพื่อการบริหารเสียงหนุนรัฐบาล พร้อมกับการกู้สถานการณ์บริหารทีมเศรษฐกิจของรัฐบาล ที่ปล่อยให้นายสมคิด จาตุศรีพิทักษ์ รองนายกฯ เดินเศรษฐกิจขาเดียว โดยการอัดฉีดมาตรการกระตุ้นผ่านกระทรวงการคลังแค่นั้น,วันหนึ่งก็ต้องถึงทางตัน สายป่านขาด,พลาดเสียค่าโง่ จนเศรษฐกิจไปต่อไม่ได้ ถ้าถึงจุดนั้น บิ๊กตู่ คือกัปตันทีมต้องรับผิดชอบเนื้อๆ,อย่างไรก็ตาม เชื่อว่ามาถึงจุดนี้ฝ่ายคุม กำลังสำรอง เตรียมพร้อมเสียบตัวเลขที่หายไป,อย่างน้อยๆก็ 10 เสียงที่เติมองค์ประชุมช่วยรัฐบาล โดยเฉพาะสถานการณ์ของพรรคเศรษฐกิจใหม่ที่ยืนยันเป็นมติพรรคในการช่วยให้สภาเดินหน้า ไม่ได้เป็นงูเห่าฝ่ายค้านแต่อย่างใด,แต้มเริ่มไหลมาฝั่งรัฐบาล ธรรมชาติใครก็ไม่อยากเป็นฝ่ายค้าน,เรื่องของเรื่องต้องยอมรับ การข่าวแน่น แต่จับมือใครดมไม่ได้ กับการที่นายสุทิน คลังแสง ประธานวิปฝ่ายค้าน ประจานดักทางตามฟอร์มอ้างการแจกกล้วย 8 หลัก ลาก ส.ส.ฝ่ายค้านไปหนุนฝั่งรัฐบาล,พูดก่อนองค์ประชุมทะลุตัวเลขรัฐบาลไป 10 เสียงด้วยซ้ำ,นี่ขนาดแว่วๆข่าววงใน นกแล ที่ พี่ใหญ่ รับฝากเลี้ยงไว้ 20 เสียง ไม่โผล่หัวมาตามนัด ไม่อย่างนั้นตัวเลของค์ประชุมสภาฯหนุนฝั่งรัฐบาลมีหวังฮือฮากว่านี้,อีกทั้งจุดพลิกผันมันยังอยู่ตรงช็อตส่งท้ายงานมีตติ้งโต๊ะจีน ในอารมณ์ฮึกเหิม บิ๊กตู่ ประกาศมีวันนี้เพราะพี่ให้ กอดเอว พี่ป้อม-พี่ป๊อก กระชับอำนาจ 3 ป. สำคัญเหนือนักการเมืองที่ช่วยกันอุ้มเป็นรัฐบาลเลือกตั้ง,ยังเน้นอำนาจแบบทหาร ทั้งๆที่การเมืองต้องใช้ศาสตร์และศิลป์ในการบริหารแต้ม,ต่อให้มีเงิน มีอำนาจ แต่ไม่มีหลักประกันโดน ส.ส.หลอกกินฟรี,ว่ากันว่า ถ้าให้ใจกันมากกว่านี้ ได้ท่อยี่ห้อ เดอะซัน กดปุ่ม นกแล เพื่อไทยที่รับฝากเลี้ยงไว้ทำงาน,แต้มหนุนฝั่งรัฐบาลจะไหลมาเทมายิ่งกว่านี้.,ทีมการเมือง
จากสัญญาณอันตรายจ่อคอหอยไวกว่าที่คิด พี่น้อง 3 ป. เจอฤทธิ์เดชของนักการเมืองที่แท็กทีมชงกฎหมายไล่เบี้ยย้อนหลังการใช้อำนาจพิเศษของ คสช. ไม่แค่เฉพาะฝ่ายค้านเท่านั้น
วิเคราะห์การเมือง,ทีมการเมือง,ประยุทธ์ จันทร์โอชา,ประวิตร วงษ์สุวรรณ,อนุพงษ์ เผ่าจินดา,ข่าวการเมือง,ข่าวทั่วไป